1 ปัจจัยความเสี่ยง 

การประกอบธุรกิจผลิตผงสังกะสีอ๊อกไซด์ :

  ความเสี่ยงจากราคา

1 ความเสี่ยงจากการแข่งขันด้านราคาของผลิตภัณฑ์

  บริษัทฯยังคงประสบกับภาวการณ์แข่งขันด้านราคาของผลิตภัณฑ์ผงสังกะสีอ๊อกไซด์ที่นำเข้าโดยเฉพาะจาก
  ประเทศสาธารณรัฐประชาชนจีนยังคงมีอย่างต่อเนื่อง แต่อย่างไรก็ตาม
  ภาวะราคาน้ำมันในตลาดโลกที่ปรับ ตัวสูงขึ้น ภาวะขาดแคลนวัตถุดิบที่เป็นสินแร่
  และการปิดเหมืองแร่ ส่งผลกระทบต่อปริมาณสินค้าในประเทศ
  สาธารณรัฐประชาชนจีนมีจำกัดทำให้ปริมาณการส่งออกมีแนวโน้มปรับลดลง

  จากปริมาณนำเข้าที่มีแนวโน้มลดลง ประกอบกับการปรับลดอัตราภาษีนำเข้าสังกะสีแท่งเป็นร้อยละ
  5.50 ใน ปี 2548 และร้อยละ 3.25 ในปี 2549
  ส่งผลให้ส่วนต่างราคาสินค้าที่นำเข้าจากประเทศสาธารณรัฐประ
  ชาชนจีนกับราคาสินค้าที่ผลิตภายในประเทศแคบลง

2 ความเสี่ยงจากราคาวัตถุดิบที่ผันแปรไปตามราคาซื้อขายของตลาดโลก

  สังกะสีแท่ง (Zinc Ingot) ซึ่งเป็นวัตถุดิบหลักที่ใช้ในการผลิตคิดเป็นประมาณร้อยละ 65
  ของต้นทุนการผลิตรวม และจัดเป็นสินค้าประเภทคอมมอดิตี้ (Commodity Product)
  โดยที่ราคาซื้อขายในแต่ละวันถูกกำหนดโดยอ้างอิงกับราคา ณ ตลาดกลางที่กรุงลอนดอน London
  Metal Exchange (LME) ประเทศอังกฤษ ซึ่งกำหนดเป็นเงินสกุลดอลล่าร์สหรัฐ
  รวมถึงการซื้อสังกะสีแท่งจากบริษัท ผาแดงอินดัสทรี จำกัด (มหาชน) ผู้ผลิตรายเดียวในประเทศ
  โดยจะแปลงเป็นเงินสกุลบาทโดยคำนวณราคาจากอัตราแลกเปลี่ยน ณ วันที่ทำการซื้อ ดังนั้น
  บริษัทฯอาจมีความเสี่ยงหากราคาสังกะสีแท่งปรับตัวสูงขึ้นและค่าเงินบาทอ่อนตัวลงเมื่อเทียบกับเงินสกุลดอลล่าร์สหรัฐ
  ส่งผลกระทบต่อต้นทุนสินค้า

  โดยราคาสังกะสีแท่ง ณ สิ้นปี 2548 อยู่ที่ 1,822 ดอลลาร์สหรัฐต่อเมตริกตันที่เพิ่มขึ้นจากสิ้นปี
  2547 ซึ่งเท่า กับ 1,180 ดอลล่าร์สหรัฐต่อเมตริกตัน คิดเป็นร้อยละ 54.36
  ดังนั้นนโยบายในปีที่ผ่านมาจึงให้ความระมัด
  ระวังในเรื่องความเสี่ยงจากปัจจัยที่มีผลต่อแนวโน้มราคาสังกะสีแท่งในตลาดโลก
  รวมถึงความเสี่ยงที่เกิดจากอัตราแลกเปลี่ยนที่ค่าเงินบาทอ่อนตัว โดยวิเคราะห์ ติดตาม
  และประเมินข่าวสารข้อมูลจากแหล่งข่าวต่างๆอย่างต่อเนื่อง จัดซื้อวัตถุดิบล่วงหน้า
  และ/หรือทำการสัญญาซื้อขายระยะยาว เพื่อป้องกันความเสี่ยงจากความผันผวนดังกล่าว

  []

3.  ความเสี่ยงจากราคาน้ำมันในตลาดโลกที่สูงขึ้น

  จากภาวะน้ำมันดิบในตลาดโลกที่ปรับตัวสูงขึ้นในปีที่ผ่านมา
  ส่งผลกระทบต่อบริษัทฯในส่วนการผลิตและการขนส่ง กล่าวคือ
  น้ำมันเตาที่ใช้ในการผลิตคิดเป็นร้อยละ 4.64 ของต้นทุนการผลิตรวม ซึ่งในปี 2548 ที่ผ่านมา
  ราคาได้มีการปรับขึ้นร้อยละ 71.79 เมื่อเทียบกับปี 2547
  รวมทั้งค่าขนส่งที่สูงขึ้นอันเนื่องมาจากน้ำมันดีเซลที่สูงขึ้นร้อยละ 63.06 เมื่อเทียบกับปี 2547

  ถึงแม้ว่าน้ำมันเตาซึ่งเป็นพลังงานเชื้อเพลิงหลักที่บริษัทฯใช้ในการผลิตผงสังกะสีอ๊อกไซด์
  แต่นับว่าผลกระ ทบต่อต้นทุนการผลิตน้อยมาก
  ตลอดจนค่าขนส่งที่สูงขึ้นบริษัทฯสามารถปรับเพิ่มราคาสูงขึ้นได้โดยลูกค้ายอมรับเพราะเป็นปัจจัยที่กระทบทั่วโลก

ความเสี่ยงจากการจัดหาแหล่งวัตถุดิบ

  วัตถุดิบหลักที่ใช้ในการผลิต คือ สังกะสีแท่งบริสุทธิ์ 99.995% (Special High Grade Zinc
  Ingot) คิดเป็นอัตราส่วนประมาณร้อยละ 67 ของปริมาณวัตถุดิบที่ใช้ในการผลิตทั้งหมด
  การจัดหาแหล่งวัตถุดิบจึงเป็นปัจจัยที่สำคัญอย่างยิ่งไม่ว่าจะเป็นในเรื่องของการต่อรองราคา
  ปริมาณการเก็บสินค้าคงเหลือ และการจัดส่งให้ทันกับแผนการผลิต โดยในปีที่ผ่านมา
  บริษัทฯนำเข้าวัตถุดิบจากต่างประเทศเป็นส่วนใหญ่
  อันเนื่องมาจากปริมาณสังกะสีแท่งที่มีจำนวนจำกัดของบริษัท ผาแดงอินดัสทรี จำกัด (มหาชน)
  ทำให้บริษัทฯมีภาระภาษีนำเข้าสูงขึ้น และต้องสำรองวัตถุดิบสูงขึ้น
  เพื่อป้องกันการขาดแคลนวัตถุดิบเพื่อป้อนการผลิต

ทั้งนี้ ในปี 2550 ภาษีนำเข้าสังกะสีแท่งจะลดลงจาก 3.25 เป็นร้อยละ 1
ซึ่งจะส่งผลทำให้ต้นทุนวัตถุดิบนำเข้าจาก ต่างประเทศลดลง
และการจัดหาแหล่งวัตถุดิบจะมีทางเลือกมากขึ้น และนอกจากนี้ บริษัทฯได้วางแผนการสั่งซื้อ
วัตถุดิบจากในประเทศและต่างประเทศโดยทำสัญญาล่วงหน้า

การประกอบธุรกิจการลงทุน :

ผลกระทบจากธุรกิจพัฒนาอสังหาริมทรัพย์

1.  ความเสี่ยงในการทำกำไรที่ต่อเนื่องของบริษัทฯ

  จากการขยายการลงทุนของบริษัทฯไปในภาคธุรกิจพัฒนาอสังหาริมทรัพย์ ตั้งแต่ปี 2542 เป็นต้นมา
  ทำให้ รายได้และผลกำไรจากธุรกิจพัฒนาอสังหาริมทรัพย์เติบโตอย่างต่อเนื่อง
  คิดเป็นสัดส่วนที่สูงเมื่อเทียบกับราย ได้รวมและผลกำไรรวมของบริษัทฯ

  อย่างไรก็ดี
  บริษัทฯมีการดำเนินธุรกิจที่แตกต่างจากบริษัทพัฒนาอสังหาริมทรัพย์ทั่วไปที่ดำเนินการพัฒนา
  โครงการหลายๆโครงการพร้อมๆกัน โดยมีการซื้อหรือสะสม Land bank ไว้ล่วงหน้า
  หากแต่บริษัทฯจะเน้น การลงทุนในโครงการที่ก่อสร้างไม่แล้วเสร็จ หรือ Non-performing
  assets (NPA) ซึ่งมีกระบวนการที่ต้องใช้
  เวลาในการเจรจาตกลงกับลูกหนี้และเจ้าหนี้สถาบันการเงิน
  และเข้าซื้อทรัพย์สินกับบริษัทที่ถือทรัพย์สินเพื่อ มาดำเนินการพัฒนาต่อ โดยโครงการเหล่านี้มีข้อดี
  คือ การใช้เวลาในการพัฒนาสั้นกว่าการเริ่มต้นพัฒนา โครงการจากที่ดินเปล่า

  จากลักษณะการลงทุนของบริษัทฯข้างต้น ทำให้ความต่อเนื่องของรายได้และผลกำไรจากการพัฒนา
  โครงการในแต่ละปีขึ้นอยู่กับจำนวนโครงการในมือ
  ความสำเร็จในการเจรจาตกลงเข้าซื้อโครงการ ระยะเวลา ในการพัฒนาโครงการ
  ตลอดจนการขายและรับรู้รายได้ในปีนั้นๆ

  ทั้งนี้ บริษัทฯได้ตระหนักถึงปัจจัยความเสี่ยงของการทำกำไรอย่างต่อเนื่อง
  โดยขยายการลงทุนในทรัพย์สินที่ ก่อให้เกิดรายได้อย่างต่อเนื่อง เช่น
  การลงทุนในอสังหาริมทรัพย์เพื่อปล่อยให้เช่า ตลอดจนการลงทุนใน ธุรกิจอื่น ได้แก่
  การลงทุนในธุรกิจบริหารและจัดการพลังงาน ผ่านบริษัทย่อย คือ บริษัท เอสโก้ เวนเจอร์ จำกัด
  ซึ่งจะลงทุนในธุรกิจที่จัดหาและจำหน่ายพลังงานให้ลูกค้ากลุ่มอุตสาหกรรมและกลุ่มพาณิชยกรรม
  โดย ธุรกิจดังกล่าวเป็นการสร้างรายได้ที่สม่ำเสมอในระยะยาว

2 ความเสี่ยงจากสภาพการแข่งขัน

  ภาพรวมของภาคธุรกิจพัฒนาอสังหาริมทรัพย์ที่เริ่มชะลอตัวในปีที่ผ่านมา
  เนื่องจากผลกระทบจากปัจจัย ต่างๆ ได้แก่ อัตราดอกเบี้ยที่ปรับตัวสูงขึ้น
  การเพิ่มขึ้นของต้นทุนวัสดุก่อสร้าง และอัตราเงินเฟ้อที่เพิ่มขึ้น อัน
  ส่งผลกระทบต่อกำลังซื้อของผู้บริโภค
  ตลอดจนการแข่งขันที่สูงขึ้นเพื่อรักษาฐานลูกค้าและรักษาการเติบโต
  ของผู้ประกอบการในภาคอสังหาริมทรัพย์
  ส่งผลให้การดำเนินธุรกิจมีอัตราผลตอบแทนของโครงการลดลง

  บริษัทฯดำเนินธุรกิจโดยมีนโยบายเน้นการลงทุนในโครงการระดับราคาปานกลาง
  ซึ่งเป็นกลุ่มที่มีฐานลูกค้า จำนวนมากและเป็นการตัดสินใจซื้อด้วยความต้องการที่แท้จริง
  ซึ่งช่วยลดปัญหาในการขายและปิดโอน นอกจากนั้นการเลือกสรรทำเลของโครงการ
  การพัฒนาสินค้าให้ตรงกับความต้องการของลูกค้า การนำเสนอ สินค้าที่มีคุณภาพเมื่อเทียบกับราคา
  ตลอดจนการได้มาของโครงการที่ก่อสร้างไม่แล้วเสร็จในราคาที่เหมาะ สมเพื่อนำมาพัฒนาต่อ
  ช่วยย่นระยะเวลาการก่อสร้าง ทำให้การขายและการปิดโครงการทำได้รวดเร็วขึ้น ช่วย
  ประหยัดต้นทุนในการบริหารและต้นทุนดอกเบี้ย
  ซึ่งส่งผลให้บริษัทฯสามารถบริหารโครงการและควบคุมต้น ทุนได้อย่างมีประสิทธิภาพ
  และรักษาอัตราผลตอบแทนของโครงการให้อยู่ในระดับที่น่าพอใจ

  3 ความเสี่ยงจากต้นทุนวัสดุก่อสร้างที่ปรับเพิ่มขึ้นและการขาดแคลนแรงงานในการก่อสร้าง

  ในปีที่ผ่านมา การปรับเพิ่มขึ้นของราคาวัสดุก่อสร้าง อันเนื่องมาจากการขยายตัวทางเศรษฐกิจ
  ต้นทุนการ ผลิตและต้นทุนค่าขนส่งที่ปรับตัวสูงขึ้น มีผลกระทบต่อการดำเนินธุรกิจแต่ไม่รุนแรงนัก
  เนื่องจากการเติบโต ในภาคธุรกิจพัฒนาอสังหาริมทรัพย์เริ่มเข้าสู่ภาวะสมดุล
  ในขณะที่ปัญหาการขาดแคลนวัสดุก่อสร้างและแรง งานลดน้อยลงและคลี่คลายไปในทางที่ดี

  อย่างไรก็ตาม
  บริษัทฯบริหารความเสี่ยงด้านการผันผวนของราคาวัสดุก่อสร้างและปัญหาด้านแรงงาน โดย
  การทำสัญญาและตกลงราคากับผู้รับเหมาและผู้ค้าวัสดุก่อสร้าง
  เพื่อกำหนดต้นทุนการก่อสร้างที่ชัดเจนก่อน การเปิดขายโครงการ
  อีกทั้งการพัฒนาโครงการแต่ละแห่งจะมุ่งเน้นให้การก่อสร้างและปิดการขายแล้วเสร็จ
  ในระยะเวลาหนึ่งปีถึงหนึ่งปีครึ่ง
  ซึ่งจะช่วยให้สามารถลดความเสี่ยงจากการผันผวนของราคาวัสดุก่อสร้างได้

  การประกอบธุรกิจเครื่องบันทึกเวลาและอุปกรณ์ควบคุมระบบจอดรถ :

ความเสี่ยงด้านอัตราแลกเปลี่ยน

บริษัท ฟอร์เวิร์ด ซิสเต็ม จำกัด ซึ่งเป็นบริษัทย่อยที่บริษัทฯถือหุ้นร้อยละ 100
ดำเนินธุรกิจนำเข้าและจัดจำหน่าย เครื่องบันทึกเวลาและอุปกรณ์ควบคุมระบบจอดรถ
ภายใต้เครื่องหมายการค้า “AMANO” โดยที่บริษัทต้องนำเข้า
สินค้าจากต่างประเทศและมีต้นทุนเป็นเงินสกุลดอลล่าร์สหรัฐและเยน
จึงอาจมีความเสี่ยงจากความผันผวนของ อัตราแลกเปลี่ยน
ซึ่งส่งผลกระทบต่อต้นทุนการดำเนินธุรกิจของบริษัท

อย่างไรก็ตาม บริษัทมีมาตรการป้องกันความเสี่ยงดังกล่าว
โดยการทำสัญญาซื้อขายอัตราแลกเปลี่ยนล่วงหน้า (Forward Contract)
สำหรับสินค้าที่มีการนำเข้าจากต่างประเทศ